സ്ഥാനാര്ത്ഥിക്ക് പിന്തുണ നല്കിയില്ല, ജി സുധാകരനെതിരെ സിപിഎം അന്വേഷണ റിപ്പോര്ട്ട് അമ്ബലപ്പുഴ: അമ്ബലപ്പുഴ തെരഞ്ഞെടുപ്പ് വീഴ്ച അന്വേഷിച്ച സിപിഎം പാര്ട്ടി അന്വേഷണ കമ്മീഷന് റിപ്പോര്ട്ട് സമര്പ്പിച്ചു. മുന് മന്ത്രി ജി സുധാകരനെതിരായ ആരോപണങ്ങള് ശരിവെക്കുന്ന രീതിയിലാണ് റിപ്പോര്ട്ട്. സുധാകരന് പാര്ട്ടി സ്ഥാനാര്ത്ഥിക്ക് പിന്തുണ നല്കിയില്ലെന്നാണ് സിപിഎം കമ്മീഷന് കണ്ടെത്തല്. നിയമസഭാ തെരഞ്ഞെടുപ്പില് സ്ഥാനാര്ത്ഥിയാകുമെന്ന വിശ്വാസത്തില് സുധാകരന് തയ്യാറെടുപ്പുകള് നടത്തിയിരുന്നു. പാര്ട്ടി തീരുമാനം വന്നപ്പോള് സീറ്റ് ലഭിച്ചില്ല. അതോടെ പാര്ട്ടിയുടെ സ്ഥാനാര്ത്ഥിയായി എത്തിയ ആളെ പിന്തുണച്ചില്ല. സാമ്ബത്തിക ബുദ്ധിമുട്ടില് സഹായിച്ചില്ല. സ്ഥാനാര്ത്ഥി എച്ച് സലാമിനെതിരായ പോസ്റ്റര് പ്രചരണത്തില് മൗനം പാലിച്ചുവെന്നുമാണ് കമ്മീഷന് കണ്ടെത്തല്. സലാമിന്റെ ആരോപണങ്ങള് ശരിവെക്കുന്ന ഈ റിപ്പോര്ട്ട് സെക്രട്ടറിയേറ്റും സംസ്ഥാന സമിതിയും ചര്ച്ച ചെയ്യും. സുധാകരനോട് വീണ്ടും വിശദീകരണം തേടുന്നതില് സെക്രട്ടറിയേറ്റാകും തീരുമാനമെടുക്കുക. വിഭാഗീയത രൂക്ഷമായി നില്ക്കെ ആലപ്പുഴ ജില്ലാ നേതൃയോഗങ്ങള്ക്ക് ഇന്ന് തുടക്കം അമ്ബലപ്പുഴയിലെ പ്രവര്ത്തന വീഴ്ച അന്വേഷിക്കാന് സിപിഎം നിയോഗിച്ച രണ്ടംഗ കമ്മീഷന് മുന്നില് ജി സുധാകരനെതിരെ പരാതി പ്രളയമായിരുന്നു. തെളിവെടുപ്പിന് ഹാജരായവരില് ഭൂരിപക്ഷവും സുധാകരനെതിരെ മൊഴി നല്കി. മന്ത്രി സജി ചെറിയാന്, എ എം ആരിഫ് എംപിയും എച്ച് സലാം എംഎല്എ ഉന്നയിച്ച ആരോപണങ്ങളെ പിന്തുണച്ചിരുന്നു. ജി സുധാകരനെതിരായ ആരിഫിന്റെ പരാതിയില് ഉലഞ്ഞ് സിപിഎം എംപിയുടെ നീക്കത്തില് നേതൃത്വത്തിന് അതൃപ്തി കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona